De dygtige elever trækker de fagligt svage elever i klassen op. Troen på den virkning, den såkaldte ’klassekammerateffekt’, har i flere årtier været stærk blandt både politikere, forskere og skoleledere.

Men nu viser en ny omfattende analyse, at en folkeskoleelev, der fagligt ligger under klassens gennemsnit, stik imod forventning ikke når et bedre fagligt niveau af at gå i en klasse, hvor alle andre elever i gennemsnit er en karakter bedre.

Analysen er den første af sin art i Danmark og foretaget af den liberale tænketank Cepos.